Tee-blogi - Page 3 of 8 - Tee-blogi
Keemun Superfinen parhaat ja vähemmän parhaat puolet
Kiinalainen tumma tee Keemun Superfine yllätti hiukan ensin tuoksullaan, ja toiseksi maullaan, joka oli kieltämättä pieni pettymys. Tuoksu on makean heinäinen kuin kesäkuisen heinäladon ambienssi, mutta en ole niin mieltynyt siihen, että haluaisin juoda sitä. Tottakai Keemun Superfine -laatu menee yksittäisenä kupillisena silloin tällöin, mutta jokailtaiseksi teeksi se on hiukan liian eksoottista juotavaa.
Maut ja tuoksut sikseen – Superfinen väri oli miellyttävän tumma ja sielukas. Lisäksi heinäisyyttä vähentää hiukan viileämpi, noin 75-80 asteinen vesi. Toisekseen tämä tee on mielestäni parhaimmillaan ilman makeutusta, sillä ainakaan sokeri ei tuo teen koko potentiaalia esiin. Makeuttamattomana useimmat teet – Keemun Superfine mukaan lukien – ovat minulle hiukan liian vahvoja, mutta karaistuneemmalle nautiskelijalle uskoisin tämän laadun sopivan kuitenkin hyvin.
Elokuva-arvosanoin antaisin tälle teelle kaksi tai kolme tähteä. Hiukan liian eksoottinen ja hienosäätöä vaativa tee, mutta ei se silti hassumpaa ole.
Julkaistu 27.9.2011 Kirjoittaja tniemiKategoriat Teearviot
Alkaa olemaan se aika kesästä, kun keskellä päivää ei pahemmin tule mieleen hauduttaa itselleen höyryävää kuppia teetä. Lämpimien säiden kunniaksi keräämme kokoon parhaimmat tavat valmistaa itse raikasta jääteetä.
1. Haudutus jäällä
Laita teekannun pohjalle noin 1-3 ruokalusikallista valitsemaasi teetä ja täytä kannu jääpaloilla.
Anna jääpalojen sulaa huoneenlämmössä. Kun kaikki jääpalat ovat sulaneet, tee on valmista.
Makeuta tee halutessasi esimerkiksi sokerilla tai hunajalla.
2. Haudutus kylmällä vedellä
Laita kannuun noin 1-3 ruokalusikallista valitsemaasi teetä ja täytä kannu kylmällä vedellä.
Jätä tee hautumaan jääkaappiin 3-6 tunniksi tai yön yli.
Suodata lehdet, makeuta ja nauti.
Tällä reseptillä saa helposti valmistettua jääteetä vaikkapa töihin mukaan. Valmista illalla ohjeen mukaan ja kaada aamulla pieneen muovipulloon, jolloin tee kulkee helposti mukana.
3. Haudutus kuumalla vedellä
Hauduta tee normaalisti kuumalla vedellä.
Kaada tee lasiin jääpalojen kanssa.
Makeuta halutessasi valitsemallasi makeutusaineella.
Julkaistu 10.6.2011 Kirjoittaja tniemiKategoriat TeearviotAvainsanat jäätee1 kommentti artikkeliin Jäätee